
Къэбэрдей-Балъкъэр Республикэм и Iэтащхьэм
и къалэнхэр пIалъэкIэ зыгъэзащIэ КIуэкIуэ К. В.
Медицинэм и лэжьакIуэм и махуэм теухуа и хъуэхъу
Ныбжьэгъу лъапIэхэ!
Медицинэм и лэжьакIуэм и махуэмкIэ си гуапэу сынывохъуэхъу.
Фэ фи IэщIагъэр гущIэгъумрэ гуапагъэмрэ нэхъ яхуэгъэзахэм ящыщщ. Абы жэуаплыныгъэшхуэ пылъщ икIи дэтхэнэми щIэныгъэ куу, егугъуныгъэ хэлъыну, къарууэ иIэр Iуэхум ирихьэлIэну, нэхъыщхьэ дыдэращи — гущIэгъурэ щабагъэрэ бгъэдэлъыну къыхуегъэув. Мыхьэнэшхуэ зиIэ а къалэныр щIыхь пылъу ягъэзащIэ республикэм и медицинэм и лэжьакIуэхэм я нэхъыбапIэм. Хьэлэлу IэнатIэм фызэрыпэрытым, фи лэжьыгъэ мытыншым фи гур зэретам, гулъытэрэ гущIэгъурэ фызэриIэм папщIэ фIыщIэ фхузощI.
Нобэ республикэм и медицинэ лэжьакIуэхэм узыншагъэр зэрахъумэр егъэфIэкIуэным, иджырей технологиехэр къэгъэсэбэпыным, медицинэ дэIэпыкъуныгъэм и фIагъыр нэхъри къэIэтыным хуэгъэза Iуэхушхуэхэр къапэщытщ. Фи гъащIэр зыхуэвгъэпса IэщIагъэм адэкIи фыхуэпэжу зэрыщытынум, къывбгъэдэхуэ къалэнхэр нэгъэсауэ зэрывгъэзэщIэнум, цIыхухэм пэжыгъэкIэ фазэрыхуэлэжьэнум шэч къытесхьэркъым.
Узыншагъэ быдэ, ефIэкIуэныгъэ фиIэну, дыщалъхуа Къэбэрдей-Балъкъэрым исхэм ехъулIэныгъэщIэхэр фиIэу адэкIи фахуэлэжьэну си гуапэщ.
Къэбэрдей-Балъкъэр Республикэм и
Iэтащхьэм и къалэнхэр пIалъэкIэ
зыгъэзащIэ КIуэкIуэ Казбек
